El divendres 13 de juny arranca el Festival Estiu a la Torre 2025
11 de juny de 2025

• Enguany els concerts canvien la seua habitual ubicació a causa de les obres a la Torre del Virrei.

L'Ajuntament de l'Eliana ha presentat aquest matí la programació del Festival Estiu a la Torre 2025, amb concerts en directe que es desenvoluparan durant els mesos de juny i agost amb el parèntesi habitual del mes de juliol degut a la celebració de la Festes Majors i els Jocs Esportius.

L'escenari canvia aquesta edició la seua habitual ubicació, la Torre del Virrei, espai únic, entranyable i amb història, per la plaça de Lluís Escrivà – Pau i llibertat el mes de juny i l’Hort dels Taules el mes d'agost, a causa de les obres de reforma de la Torre. En total 8 esdeveniments en els quals la música de diversos gèneres serà la protagonista.

El Festival arranca el divendres 13 de juny amb l'actuació de la Escola Coral de l'Eliana, amb un repertori titulat ‘Cantautors d’ahir i d’avui’. El dissabte 21 del mateix mes serà el torn de Bèrnia, grup de dones que canten en valencià i que interpretaran temes del seu primer album ‘El cor plenet’. Ja el 28 de juny, Estiu a la Torre serà l'escenari per a clausurar el festival 5 Segles de Música en la seua XX edició, com es fa els últims anys. Uns veterans assidus a Zinc Segles, el quintet de metalls Spanish Brass, seran els que interpretaran un repertori de música de cinema titulat ‘Top secret’.

Ja el mes d'agost, concretament el dia 9, arribarà el jazz de la mà de Babalú Swing Band i el seu espectacle ‘Clandestí Night Club’ en el qual s'endinsen també en el soul, swing i rock & Roll. El dia 16, el pianista Eduard Marquina actuarà en format de trio amb el seu projecte creatiu ‘Carpesa estesa’. Tancarà el jazz el saxofonista Roque Martínez el dia 23 amb el seu quintet i el repertori ‘Clau & swing’.

Estiu a la Torre conclourà, com és habitual, amb Pinzellades Flamenques en la seua XXIV edició. Serà el dissabte 30 d'agost amb la balladora Lorena Martínez i l'espectacle ‘Aire i compàs’, on la dansa es funde amb el cante i el toc per a, un any més, fer sentir el flamenc al públic elianero. 

També està prevista el tradicional sopar de la Nit de Sant Elías, organitzada pel Centre d’Estudis Locals (CEL), que enguany se celebrarà el 20 de juliol al Espai Al Tall i que comptarà amb l'actuació de Pau Alabajos.

Les entrades dels concerts d'agost es podran adquirir a través d'elientrada.es. L'alcalde de l'Eliana, Salva Torrent, ha convidat “a tots els elianeros i elianeras així com a tot el públic en general a gaudir de bona música a l'aire lliure durant els mesos del calorós estiu”.